erhwenkuo/poetry-chinese-zhtw huggingface dataset:
蒙求
作者：李瀚2（唐）

王戎簡要，裴楷清通。孔明臥龍，呂望非熊。楊震關西，郅都蒼鷹，甯成乳虎。周嵩狼抗，梁冀跋扈。郗超髯參，武仲不休，士衡患多。桓譚非讖，王商止訛。嵇呂命駕，黃霸政殊，梁習治最。墨子悲絲，楊朱泣岐。朱博烏集，燕昭築臺，鄭莊置驛。瓘靖二妙，嶽湛連璧。郤詵一枝，晉宣狼顧，漢祖龍顏。鮑靚記井，羊祜識環。仲容青雲，蕭何定律，叔孫制禮。葛豐刺舉，息躬曆詆。管甯割席，孫楚漱石，郝隆曬書。枚皋詣闕，充國自贊。王衍風鑒，山濤識量，毛玠公方。袁盎卻座，衛瓘撫床。於公高門，詰汾興魏，鱉靈王蜀。不疑誣金，卞和泣玉。檀卿沐猴，王忳繡被，張氏銅鉤。丁公遽戮，雍齒先侯。陳雷膠漆，郭文遊山，袁宏泊渚。黃琬對日，秦宓論天。孟軻養素，魯恭馴雉，宋均去獸。廣客蛇影，殷師牛鬥。元禮模楷，枚乘蒲輪，鄭均白衣。陵母伏劍，軻親斷機。齊後破環，羅含吞鳥，江淹夢筆。李廞清貞，劉驎高率。蔣詡三徑，西施捧心，孫壽折腰。靈輒扶輪，魏顆結草。逸少傾寫，公超霧市，魯般雲梯。田單火牛，江逌爇雞。蔡裔殞盜，淵客泣珠，交甫解佩。龔勝不屈，孫寶自劾。呂安題鳳，馮衍歸裡，張昭塞門。蘇韶鬼靈，盧充幽婚。震畏四知，三王尹京，二鮑糾慝。孫康映雪，車胤聚螢。李充四部，阮宣杖頭，畢卓甕下。文伯羞鱉，孟宗寄鮓。史丹青蒲，華歆忤旨，陳群蹙容。王浚懸刀，丁固生松。姜維膽鬥，杜康造酒，蒼頡制字。樗裡智囊，邊韶經笥。滕公佳城，顏叔秉燭，宋弘不諧。鄧通銅山，郭況金穴。秦彭樊轅，巫馬戴星，宓賤彈琴。郝廉留錢，雷義送金。逢萌掛冠，王承魚盜，丙吉牛喘。賈琮褰帷，郭賀露冕。馮媛當熊，楊生黃雀，毛子白龜。宿瘤採桑，漆室憂葵。韋賢滿籝，郭巨將坑，董永自賣。仲連蹈海，範蠡泛湖。文寶緝柳，伊尹負鼎，甯戚叩角。趙壹坎壈，顏駟蹇剝。龔遂勸農，龐統展驥，仇覽棲鷹。葛亮顧廬，韓信升壇。王褒柏慘，周公握發，蔡邕倒屣。王敦傾室，紀瞻出妓。暴勝持斧，魏勃掃門，潘嶽望塵。京房推律，翼奉觀性。甘甯奢侈，馮異大樹，千秋小車。漂母進食，孫鐘設瓜。壺公謫天，馬安四至，應璩三入。郭解借交，朱家脫急。虞延剋期，初平起石，左慈擲杯。武陵桃源，劉阮天臺。王儉墜車，胡嬪爭摴，晉武傷指。石慶數馬，孔光溫樹。翟湯隱操，師曠清耳，離婁明目。仲文照鏡，臨江折軸。欒巴噀酒，衛後發鬒，飛燕體輕。玄石沈湎，劉伶解酲。趙勝謝躄，張憑理窟，裴頠談藪。仲宣獨步，子建八鬥。廣漢鉤距，濟叔不痴，周兄無慧。虞卿擔簦，蘇章負笈。南風擲孕，相如題柱，終軍棄繻。孫晨槁席，原憲桑樞。端木辭金，衛玠羊車，王恭鶴氅。管仲隨馬，蒼舒稱象。丁蘭刻木，龐儉鑿井，陰方祀灶。韓壽竊香，王蒙市帽。句踐投醪，義縱攻剽，周陽暴虐。孟陽擲瓦，賈氏如皋。顏回簞瓢，老萊斑衣，黃香扇枕。王祥守奈，蔡順分椹。淮南食時，季珪士首，長孺國器。陸玩無人，賈詡非次。何晏神伏，龍逢板出，張華臺坼。董奉活燮，扁鵲起虢。寇恂借一，西門投巫，何謙焚祠。孟嘗還珠，劉昆反火。姜肱共被，桓典避馬，王尊叱馭。晁錯峭直，趙禹廉倨。亮遺巾幗，楚元置醴，陳蕃下榻。廣利泉湧，王霸冰合。孔融坐滿，許史侯盛，韋平相延。雍伯種玉，黃尋飛錢。王允千里，戴封積薪，耿恭拜井。汲黯開倉，馮驩折券。齊景駟千，廉頗負荊，須賈擢發。孔翊絕書，申嘉私謁。淵明把菊，賈逵問事，許慎無雙。婁敬和親，白起坑降。蕭史鳳臺，張敞畫眉，謝鯤折齒。盛彥感螬，薑詩躍鯉。宗資主諾，將閭仰天，王淩呼廟。二疏散金，陸賈分橐。慈明八龍，無鹽如漆，姑射若冰。邾子投火，王思怒蠅。符朗皂白，黥布開關，張良燒棧。陳遺飯感，陶侃酒限。楚昭萍實，泛毓字孤，郗鑒吐哺。苟弟轉酷，嚴母掃墓。洪喬擲水，鮑照篇翰，陳琳書檄。浩浩萬古，不可備甄。芟繁摭華，
宿青溪驛奉懷張員外十五兄之緒
作者：杜甫（唐）

漾舟千山內，日入泊枉渚。我生本飄飄，今複在何許。石根青楓林，猿鳥聚儔侶。月明遊子靜，畏虎不得語。中夜懷友朋，乾坤此深阻。浩蕩前後間，佳期付荊楚。
敬寄族弟唐十八使君
作者：杜甫（唐）

與君陶唐後，盛族多其人。聖賢冠史籍，枝派羅源津。在今氣磊落，巧偽莫敢親。介立實吾弟，濟時肯殺身。物白諱受玷，行高無汙真。得罪永泰末，放之五溪濱。鸞鳳有鎩翮，先儒曾抱麟。雷霆霹長松，骨大卻生筋。一失不足傷，念子孰自珍。泊舟楚宮岸，戀闕浩酸辛。除名配清江，厥土巫峽鄰。登陸將首途，筆劄枉所申。歸朝局病肺，敘舊思重陳。春風洪濤壯，穀轉頗彌旬。我能泛中流，搪突鼉獺瞋。長年已省柁，慰此貞良臣。
憶昔行
作者：杜甫（唐）

憶昔北尋小有洞，洪河怒濤過輕舸。辛勤不見華蓋君，秋山眼冷魂未歸，仙賞心違淚交墮。弟子誰依白茅室，懸圃滄洲莽空闊，金節羽衣飄婀娜。落日初霞閃餘映，徒然諮嗟撫遺跡，至今夢想仍猶佐。秘訣隱文須內教，
魏將軍歌
作者：杜甫（唐）

將軍昔著從事衫，鐵馬馳突重兩銜。披堅執銳略西極，五年起家列霜戟，一日過海收風帆。平生流輩徒蠢蠢，星躔寶校金盤陀，夜騎天駟超天河。欃槍熒惑不敢動，鉤陳蒼蒼風玄武，萬歲千秋奉明主，臨江節士安足數。
北風
作者：杜甫（唐）

北風破南極，朱鳳日威垂。洞庭秋欲雪，鴻雁將安歸。十年殺氣盛，六合人煙稀。吾慕漢初老，時清猶茹芝。
客從
作者：杜甫（唐）

客從南溟來，遺我泉客珠。珠中有隱字，欲辨不成書。緘之篋笥久，以俟公家須。開視化為血，哀今徵斂無。
白馬
作者：杜甫（唐）

白馬東北來，空鞍貫雙箭。可憐馬上郎，意氣今誰見。近時主將戮，中夜商於戰。喪亂死多門，嗚呼淚如霰。
白鳧行
作者：杜甫（唐）

君不見黃鵠高於五尺童，化為白鳧似老翁。故畦遺穗已蕩盡，天寒歲暮波濤中。鱗介腥羶素不食，
朱鳳行
作者：杜甫（唐）

君不見瀟湘之山衡山高，山巔朱鳳聲嗷嗷。側身長顧求其群，翅垂口噤心甚勞。下湣百鳥在羅網，
惜別行，送向卿進奉端午禦衣之上都
作者：杜甫（唐）

肅宗昔在靈武城，指揮猛將收鹹京。向公泣血灑行殿，麒麟圖畫鴻雁行，紫極出入黃金印。尚書勳業超千古，向卿將命寸心赤，青山落日江潮白。卿到朝廷說老翁，
醉歌行，贈公安顏少府請顧八題壁
作者：杜甫（唐）

神仙中人不易得，顏氏之子才孤標。天馬長鳴待駕馭，是日霜風凍七澤，烏蠻落照銜赤壁。酒酣耳熱忘頭白，
夜聞觱篥
作者：杜甫（唐）

夜聞觱篥滄江上，衰年側耳情所向。鄰舟一聽多感傷，君知天地干戈滿，不見江湖行路難。
發劉郎浦
作者：杜甫（唐）

掛帆早發劉郎浦，疾風颯颯昏亭午。舟中無日不沙塵，白頭厭伴漁人宿，黃帽青鞋歸去來。
別董頲
作者：杜甫（唐）

窮冬急風水，逆浪開帆難。士子甘旨闕，不知道裡寒。有求彼樂土，南適小長安。到我舟楫去，覺君衣裳單。素聞趙公節，兼盡賓主歡。已結門廬望，無令霜雪殘。老夫纜亦解，脫粟朝未餐。飄蕩兵甲際，幾時懷抱寬。漢陽頗寧靜，峴首試考盤。當念著白帽，采薇青雲端。
送重表侄王砅評事使南海
作者：杜甫（唐）

我之曾祖姑，爾之高祖母。爾祖未顯時，歸為尚書婦。隋朝大業末，房杜俱交友。長者來在門，荒年自餬口。家貧無供給，客位但箕帚。俄頃羞頗珍，寂寥人散後。入怪鬢髮空，籲嗟為之久。自陳翦髻鬟，鬻市充杯酒。上雲天下亂，宜與英俊厚。向竊窺數公，經綸亦俱有。次問最少年，虯髯十八九。子等成大名，皆因此人手。下雲風雲合，龍虎一吟吼。願展丈夫雄，得辭兒女醜。秦王時在坐，真氣驚戶牖。及乎貞觀初，尚書踐臺鬥。夫人常肩輿，上殿稱萬壽。六宮師柔順，法則化妃後。至尊均嫂叔，盛事垂不朽。鳳雛無凡毛，五色非爾曹。往者胡作逆，乾坤沸嗷嗷。吾客左馮翊，爾家同遁逃。爭奪至徒步，塊獨委蓬蒿。逗留熱爾腸，十裡卻呼號。自下所騎馬，右持腰間刀。左牽紫遊韁，飛走使我高。苟活到今日，寸心銘佩牢。亂離又聚散，宿昔恨滔滔。水花笑白首，春草隨青袍。廷評近要津，節制收英髦。北驅漢陽傳，南泛上瀧舠。家聲肯墜地，利器當秋毫。番禺親賢領，籌運神功操。大夫出盧宋，寶貝休脂膏。洞主降接武，海胡舶千艘。我欲就丹砂，跋涉覺身勞。安能陷糞土，有志乘鯨鼇。或驂鸞騰天，聊作鶴鳴皋。
詠懷二首
作者：杜甫（唐）

人生貴是男，丈夫重天機。未達善一身，得志行所為。嗟餘竟轗軻，將老逢艱危。胡雛逼神器，逆節同所歸。河雒化為血，公侯草間啼。西京複陷沒，翠蓋蒙塵飛。萬姓悲赤子，兩宮棄紫微。倏忽向二紀，奸雄多是非。本朝再樹立，未及貞觀時。日給在軍儲，上官督有司。高賢迫形勢，豈暇相扶持。疲苶苟懷策，棲屑無所施。先王實罪己，愁痛正為茲。歲月不我與，蹉跎病於斯。夜看豐城氣，回首蛟龍池。齒發已自料，意深陳苦詞。邦危壞法則，聖遠益愁慕。飄颻桂水遊，悵望蒼梧暮。潛魚不銜鉤，走鹿無反顧。皦皦幽曠心，拳拳異平素。衣食相拘閡，朋知限流寓。風濤上春沙，千里侵江樹。逆行少吉日，時節空複度。井灶任塵埃，舟航煩數具。牽纏加老病，瑣細隘俗務。萬古一死生，胡為足名數。多憂汙桃源，拙計泥銅柱。未辭炎瘴毒，擺落跋涉懼。虎狼窺中原，焉得所曆住。葛洪及許靖，避世常此路。賢愚誠等差，自愛各馳騖。羸瘠且如何，魄奪針灸屢。擁滯僮僕慵，稽留篙師怒。終當掛帆席，天意難告訴。南為祝融客，勉強親杖屨。結託老人星，羅浮展衰步。
送顧八分文學適洪吉州
作者：杜甫（唐）

中郎石經後，八分蓋憔悴。顧侯運爐錘，筆力破餘地。昔在開元中，韓蔡同贔屭。玄宗妙其書，是以數子至。禦劄早流傳，揄揚非造次。三人併入直，恩澤各不二。顧於韓蔡內，辨眼工小字。分日示諸王，鉤深法更秘。文學與我遊，蕭疏外聲利。追隨二十載，浩蕩長安醉。高歌卿相宅，文翰飛省寺。視我揚馬間，白首不相棄。驊騮入窮巷，必脫黃金轡。一論朋友難，遲暮敢失墜。古來事反復，相見橫涕泗。曏者玉珂人，誰是青雲器。才盡傷形體，病渴汙官位。故舊獨依然，時危話顛躓。我甘多病老，子負憂世志。胡為困衣食，顏色少稱遂。遠作辛苦行，順從眾多意。舟楫無根蒂，蛟鼉好為祟。況兼水賊繁，特戒風飆駛。崩騰戎馬際，往往殺長吏。子幹東諸侯，勸勉防縱恣。邦以民為本，魚饑費香餌。請哀瘡痍深，告訴皇華使。使臣精所擇，進德知曆試。惻隱誅求情，固應賢愚異。列士惡苟得，俊傑思自致。贈子猛虎行，出郊載酸鼻。
上水遣懷
作者：杜甫（唐）

我衰太平時，身病戎馬後。蹭蹬多拙為，安得不皓首。驅馳四海內，童稚日餬口。但遇新少年，少逢舊親友。低顏下色地，故人知善誘。後生血氣豪，舉動見老醜。窮迫挫曩懷，常如中風走。一紀出西蜀，於今向南鬥。孤舟亂春華，暮齒依蒲柳。冥冥九疑葬，聖者骨亦朽。蹉跎陶唐人，鞭撻日月久。中間屈賈輩，讒毀竟自取。鬱沒二悲魂，蕭條猶在否。崷崒清湘石，逆行雜林藪。篙工密逞巧，氣若酣杯酒。歌謳互激遠，迴斡明受授。善知應觸類，各藉穎脫手。古來經濟才，何事獨罕有。蒼蒼眾色晚，熊掛玄蛇吼。黃羆在樹顛，正為群虎守。羸骸將何適，履險顏益厚。庶與達者論，吞聲混瑕垢。
遣遇
作者：杜甫（唐）

磬折辭主人，開帆駕洪濤。春水滿南國，朱崖雲日高。舟子廢寢食，飄風爭所操。我行匪利涉，謝爾從者勞。石間採蕨女，鬻菜輸官曹。丈夫死百役，暮返空村號。聞見事略同，刻剝及錐刀。貴人豈不仁，視汝如莠蒿。索錢多門戶，喪亂紛嗷嗷。奈何黠吏徒，漁奪成逋逃。自喜遂生理，花時甘縕袍。
解憂
作者：杜甫（唐）

減米散同舟，路難思共濟。向來雲濤盤，眾力亦不細。呀坑瞥眼過，飛櫓本無蒂。得失瞬息間，致遠宜恐泥。百慮視安危，分明曩賢計。茲理庶可廣，拳拳期勿替。
宿鑿石浦
作者：杜甫（唐）

早宿賓從勞，仲春江山麗。飄風過無時，舟楫敢不繫。回塘澹暮色，日沒眾星嘒。缺月殊未生，青燈死分翳。窮途多俊異，亂世少恩惠。鄙夫亦放蕩，草草頻卒歲。斯文憂患餘，聖哲垂彖系。
早行
作者：杜甫（唐）

歌哭俱在曉，行邁有期程。孤舟似昨日，聞見同一聲。飛鳥數求食，潛魚亦獨驚。前王作網罟，設法害生成。碧藻非不茂，高帆終日徵。干戈未揖讓，崩迫開其情。
過津口
作者：杜甫（唐）

南嶽自茲近，湘流東逝深。和風引桂楫，春日漲雲岑。回首過津口，而多楓樹林。白魚困密網，黃鳥喧嘉音。物微限通塞，惻隱仁者心。甕餘不盡酒，膝有無聲琴。聖賢兩寂寞，眇眇獨開襟。
次空靈岸
作者：杜甫（唐）

澐澐逆素浪，落落展清眺。幸有舟楫遲，得盡所曆妙。空靈霞石峻，楓栝隱奔峭。青春猶無私，白日亦偏照。可使營吾居，終焉託長嘯。毒瘴未足憂，兵戈滿邊徼。曏者留遺恨，恥為達人誚。回帆覬賞延，佳處領其要。
宿花石戍
作者：杜甫（唐）

午辭空靈岑，夕得花石戍。岸疏開闢水，木雜今古樹。地蒸南風盛，春熱西日暮。四序本平分，氣候何回互。茫茫天造間，理亂豈恆數。系舟盤藤輪，策杖古樵路。罷人不在村，野圃泉自注。柴扉雖蕪沒，農器尚牢固。山東殘逆氣，吳楚守王度。誰能扣君門，下令減徵賦。
早發
作者：杜甫（唐）

有求常百慮，斯文亦吾病。以茲朋故多，窮老驅馳並。早行篙師怠，席掛風不正。昔人戒垂堂，今則奚奔命。濤翻黑蛟躍，日出黃霧映。煩促瘴豈侵，頹倚睡未醒。僕夫問盥櫛，暮顏靦青鏡。隨意簪葛巾，仰慚林花盛。側聞夜來寇，幸喜囊中淨。艱危作遠客，幹請傷直性。薇蕨餓首陽，粟馬資歷聘。賤子欲適從，疑誤此二柄。
次晚洲
作者：杜甫（唐）

參錯雲石稠，坡陀風濤壯。晚洲適知名，秀色固異狀。棹經垂猿把，身在度鳥上。擺浪散帙妨，危沙折花當。羈離暫愉悅，羸老反惆悵。中原未解兵，吾得終疏放。
望嶽
作者：杜甫（唐）

南嶽配朱鳥，秩禮自百王。欻吸領地靈，鴻洞半炎方。邦家用祀典，在德非馨香。巡守何寂寥，有虞今則亡。洎吾隘世網，行邁越瀟湘。渴日絕壁出，漾舟清光旁。祝融五峰尊，峰峰次低昂。紫蓋獨不朝，爭長嶪相望。恭聞魏夫人，群仙夾翱翔。有時五峰氣，散風如飛霜。牽迫限修途，未暇杖崇岡。歸來覬命駕，沐浴休玉堂。三歎問府主，曷以贊我皇。牲璧忍衰俗，神其思降祥。
湘江宴餞裴二端公赴道州
作者：杜甫（唐）

白日照舟師，朱旗散廣川。群公餞南伯，肅肅秩初筵。鄙人奉末眷，佩服自早年。義均骨肉地，懷抱罄所宣。盛名富事業，無取愧高賢。不以喪亂嬰，保愛金石堅。計拙百僚下，氣蘇君子前。會合苦不久，哀樂本相纏。交遊颯向盡，宿昔浩茫然。促觴激百慮，掩抑淚潺湲。熱雲集曛黑，缺月未生天。白團為我破，華燭蟠長煙。鴰鶡催明星，解袂從此旋。上請減兵甲，下請安井田。永念病渴老，附書遠山巔。
清明
作者：杜甫（唐）

著處繁花務是日，長沙千人萬人出。渡頭翠柳豔明眉，馬援徵行在眼前，葛強親近同心事。金鐙下山紅粉晚，弟侄雖存不得書，干戈未息苦離居。逢迎少壯非吾道，
風雨看舟前落花，戲為新句
作者：杜甫（唐）

江上人家桃樹枝，春寒細雨出疏籬。影遭碧水潛勾引，赤憎輕薄遮入懷，珍重分明不來接。濕久飛遲半日高，
嶽麓山道林二寺行
作者：杜甫（唐）

玉泉之南麓山殊，道林林壑爭盤紆。寺門高開洞庭野，地靈步步雪山草，僧寶人人滄海珠。塔劫宮牆壯麗敵，方丈涉海費時節，懸圃尋河知有無。暮年且喜經行近，桃源人家易制度，橘洲田土仍膏腴。潭府邑中甚淳古，依止老宿亦未晚，富貴功名焉足圖。久為野客尋幽慣，宋公放逐曾題壁，物色分留與老夫。
奉送魏六丈佑少府之交廣
作者：杜甫（唐）

賢豪贊經綸，功成空名垂。子孫不振耀，歷代皆有之。鄭公四葉孫，長大常苦饑。眾中見毛骨，猶是麒麟兒。磊落貞觀事，致君樸直詞。家聲蓋六合，行色何其微。遇我蒼梧陰，忽驚會面稀。議論有餘地，公侯來未遲。虛思黃金貴，自笑青雲期。長卿久病渴，武帝元同時。季子黑貂敝，得無妻嫂欺。尚為諸侯客，獨屈州縣卑。南遊炎海甸，浩蕩從此辭。窮途仗神道，世亂輕土宜。解帆歲雲暮，可與春風歸。出入朱門家，華屋刻蛟螭。玉食亞王者，樂張遊子悲。侍婢豔傾城，綃綺輕霧霏。掌中琥珀鐘，行酒雙逶迤。新歡繼明燭，梁棟星辰飛。兩情顧盼合，珠碧贈於斯。上貴見肝膽，下貴不相疑。心事披寫間，氣酣達所為。錯揮鐵如意，莫避珊瑚枝。始兼逸邁興，終慎賓主儀。戎馬暗天宇，嗚呼生別離。
別張十三建封
作者：杜甫（唐）

嘗讀唐實錄，國家草昧初。劉裴建首義，龍見尚躊躇。秦王撥亂姿，一劍總兵符。汾晉為豐沛，暴隋竟滌除。宗臣則廟食，後祀何疏蕪。彭城英雄種，宜膺將相圖。爾惟外曾孫，倜儻汗血駒。眼中萬少年，用意盡崎嶇。相逢長沙亭，乍問緒業餘。乃吾故人子，童丱聯居諸。揮手灑衰淚，仰看八尺軀。內外名家流，風神蕩江湖。範雲堪晚友，嵇紹自不孤。擇材徵南幕，湖落回鯨魚。載感賈生慟，複聞樂毅書。主憂急盜賊，師老荒京都。舊丘豈稅駕，大廈傾宜扶。君臣各有分，管葛本時須。雖當霰雪嚴，未覺栝柏枯。高義在雲臺，嘶鳴望天衢。羽人掃碧海，功業竟何如。
暮秋枉裴道州手劄，率爾遣興，寄近呈蘇渙侍禦
作者：杜甫（唐）

久客多枉友朋書，素書一月凡一束。虛名但蒙寒溫問，道州手劄適複至，紙長要自三過讀。盈把那須滄海珠，使我晝立煩兒孫，令我夜坐費燈燭。憶子初尉永嘉去，聖朝尚飛戰鬥塵，濟世宜引英俊人。黎元愁痛會蘇息，郭欽上書見大計，劉毅答詔驚群臣。他日更僕語不淺，宴筵曾語蘇季子，後來傑出雲孫比。茅齋定王城郭門，無數將軍西第成，早作丞相東山起。鳥雀苦肥秋粟菽，附書與裴因示蘇，此生已愧須人扶。致君堯舜付公等，
奉贈李八丈判官
作者：杜甫（唐）

我丈時英特，宗枝神堯後。珊瑚市則無，騄驥人得有。早年見標格，秀氣沖星斗。事業富清機，官曹正獨守。頃來樹嘉政，皆已傳眾口。艱難體貴安，冗長吾敢取。區區猶曆試，炯炯更持久。討論實解頤，操割紛應手。篋書積諷諫，宮闕限奔走。入幕未展材，秉鈞孰為偶。所親問淹泊，泛愛惜衰朽。垂白亂南翁，委身希北叟。真成窮轍鮒，或似喪家狗。秋枯洞庭石，風颯長沙柳。高興激荊衡，知音為回首。
歲晏行
作者：杜甫（唐）

歲雲暮矣多北風，瀟湘洞庭白雪中。漁父天寒網罟凍，高馬達官厭酒肉，此輩杼軸茅茨空。楚人重魚不重鳥，往日用錢捉私鑄，今許鉛錫和青銅。刻泥為之最易得，
追酬故高蜀州人日見寄
作者：杜甫（唐）

自蒙蜀州人日作，不意清詩久零落。今晨散帙眼忽開，歎我淒淒求友篇，感時鬱鬱匡君略。錦裡春光空爛熳，東西南北更誰論，白首扁舟病獨存。遙拱北辰纏寇盜，鼓瑟至今悲帝子，曳裾何處覓王門。文章曹植波瀾闊，
蘇大侍禦訪江浦，賦八韻記異
作者：杜甫（唐）

龐公不浪出，蘇氏今有之。再聞誦新作，突過黃初詩。乾坤幾反復，揚馬宜同時。今晨清鏡中，勝食齋房芝。餘發喜卻變，白間生黑絲。昨夜舟火滅，湘娥簾外悲。百靈未敢散，風破寒江遲。
題衡山縣文宣王廟新學堂，呈陸宰
作者：杜甫（唐）

旄頭彗紫微，無複俎豆事。金甲相排蕩，青衿一憔悴。嗚呼已十年，儒服弊於地。征夫不遑息，學者淪素志。我行洞庭野，欻得文翁肆。侁侁胄子行，若舞風雩至。周室宜中興，孔門未應棄。是以資雅才，渙然立新意。衡山雖小邑，首唱恢大義。因見縣尹心，根源舊宮閟。講堂非曩構，大屋加塗墍。下可容百人，牆隅亦深邃。何必三千徒，始壓戎馬氣。林木在庭戶，密幹疊蒼翠。有井朱夏時，轆轤凍階戺。耳聞讀書聲，殺伐災彷彿。故國延歸望，衰顏減愁思。南紀改波瀾，西河共風味。採詩倦跋涉，載筆尚可記。高歌激宇宙，凡百慎失墜。
入衡州
作者：杜甫（唐）

兵革自久遠，興衰看帝王。漢儀甚照耀，胡馬何倡狂。老將一失律，清邊生戰場。君臣忍瑕垢，河嶽空金湯。重鎮如割據，輕權絕紀綱。軍州體不一，寬猛性所將。嗟彼苦節士，素於圓鑿方。寡妻從為郡，兀者安堵牆。凋弊惜邦本，哀矜存事常。旌麾非其任，府庫實過防。恕己獨在此，多憂增內傷。偏裨限酒肉，卒伍單衣裳。元惡迷是似，聚謀洩康莊。竟流帳下血，大降湖南殃。烈火發中夜，高煙焦上蒼。至今分粟帛，殺氣吹沅湘。福善理顛倒，明徵天莽茫。銷魂避飛鏑，累足穿豺狼。隱忍枳棘刺，遷延胝趼瘡。遠歸兒侍側，猶乳女在旁。久客幸脫免，暮年慚激昂。蕭條向水陸，汩沒隨魚商。報主身已老，入朝病見妨。悠悠委薄俗，鬱鬱回剛腸。參錯走洲渚，舂容轉林篁。片帆左郴岸，通郭前衡陽。華表雲鳥埤，名園花草香。旗亭壯邑屋，烽櫓蟠城隍。中有古刺史，盛才冠巖廊。扶顛待柱石，獨坐飛風霜。昨者間瓊樹，高談隨羽觴。無論再繾綣，已是安蒼黃。劇孟七國畏，馬卿四賦良。門闌蘇生在，勇銳白起強。問罪富形勢，凱歌懸否臧。氛埃期必掃，蚊蚋焉能當。橘井舊地宅，仙山引舟航。此行厭暑雨，厥土聞清涼。諸舅剖符近，開緘書劄光。頻繁命屢及，磊落字百行。江總外家養，謝安乘興長。下流匪珠玉，擇木羞鸞皇。我師嵇叔夜，世賢張子房。柴荊寄樂土，鵬路觀翱翔。
舟中苦熱遣懷，奉呈陽中丞通簡臺省諸公
作者：杜甫（唐）

愧為湖外客，看此戎馬亂。中夜混黎氓，脫身亦奔竄。平生方寸心，反掌帳下難。嗚呼殺賢良，不叱白刃散。吾非丈夫特，沒齒埋冰炭。恥以風病辭，胡然泊湘岸。入舟雖苦熱，垢膩可溉灌。痛彼道邊人，形骸改昏旦。中丞連帥職，封內權得按。身當問罪先，縣實諸侯半。士卒既輯睦，啟行促精悍。似聞上游兵，稍逼長沙館。憐好彼克修，天機自明斷。南圖卷雲水，北拱戴霄漢。美名光史臣，長策何壯觀。驅馳數公子，鹹願同伐叛。聲節哀有餘，夫何激衰懦。偏裨表三上，鹵莽同一貫。始謀誰其間，回首增憤惋。宗英李端公，守職甚昭煥。變通迫脅地，謀畫焉得算。王室不肯微，兇徒略無憚。此流須卒斬，神器資強幹。扣寂豁煩襟，皇天照嗟歎。
聶耒陽以僕阻水書致酒肉療飢荒江詩得代懷興盡本韻至縣呈聶令陸路去方田驛四十里舟行一日時屬江漲泊於方田
作者：杜甫（唐）

耒陽馳尺素，見訪荒江眇。義士烈女家，風流吾賢紹。昨見狄相孫，許公人倫表。前期翰林後，屈跡縣邑小。知我礙湍濤，半旬獲浩溔。麾下殺元戎，湖邊有飛旐。孤舟增鬱鬱，僻路殊悄悄。側驚猿猱捷，仰羨鸛鶴矯。禮過宰肥羊，愁當置清醥。人非西喻蜀，興在北坑趙。方行郴岸靜，未話長沙擾。崔師乞已至，澧卒用矜少。問罪訊息真，開顏憩亭沼。
和李使君三郎早秋城北亭樓宴崔司士因寄關中弟張評事時遇
作者：盧綸（唐）

黃花古城路，上盡見青山。桑柘晴川口，牛羊落照間。野情隨卷幔，軍士隔重關。道合偏多賞，官微獨不閑。鶴分琴久罷，書到雁應還。為謝登龍客，瓊枝寄一攀。
和趙端公九日登石亭上和州家兄
作者：盧綸（唐）

洛浦想江津，悲歡共此辰。採花湖岸菊，望國舊樓人。雁別聲偏苦，松寒色轉新。傳書問漁叟，借寇爾何因。
酬趙少尹戲示諸侄元陽等因以見贈
作者：盧綸（唐）

八龍三虎儼成行，瓊樹花開鶴翼張。且請同觀舞鴝鵒，謬入阮家逢慶樂，竹林因得奉壺觴。
奉和戶曹叔夏夜寓直寄呈同曹諸公並見示
作者：盧綸（唐）

斂板捧清詞，恭聞侍直時。暮塵歸眾騎，邃宇舍諸司。華月先燈至，清風與簟隨。亂螢光熠熠，行樹影離離。龍臥人寧識，鵬摶鷃豈知。便因當五夜，敢望竹林期。
和金吾裴將軍使往河北宣慰因訪張氏昆季舊居兼寄趙侍郎趙卿拜陵未迴
作者：盧綸（唐）

飛軒不駐輪，感激漢儒臣。氣懾千夫勇，恩傳萬裡春。古原收野燎，寒笛怨空鄰。書此達良友，五陵風雨頻。
和太常李主簿秋中山下別墅即事
作者：盧綸（唐）

清秋來幾時，宋玉已先知。曠朗霞映竹，澄明山滿池。葺橋雙鶴赴，收果眾猿隨。韶樂方今奏，雲林徒蔽虧。
酬韋渚秋夜有懷見寄
作者：盧綸（唐）

蕭條良夜永，秋草對衰顏。露下鳥初定，月明人自閑。獨悲無舊業，共喜出時艱。為問功成後，同遊何處山。
同吉中孚夢桃源
作者：盧綸（唐）

春雨夜不散，夢中山亦陰。雲中碧潭水，路暗紅花林。花水自深淺，無人知古今。夜靜春夢長，夢逐仙山客。園林滿芝朮，雞犬傍籬柵。幾處花下人，看予笑頭白。
同柳侍郎題侯釗侍郎新昌裡
作者：盧綸（唐）

清源君子居，左右盡圖書。三徑春自足，一瓢歡有餘。庭莎成野席，闌藥是家蔬。幽顯豈殊跡，昔賢徒病諸。
酬孫侍禦春日見寄
作者：盧綸（唐）

經過裡巷春，同是謝家鄰。顧我覺衰早，荷君留醉頻。松高猶覆草，鶴起暫縈塵。始悟達人志，患名非患貧。
和王員外冬夜寓直
作者：盧綸（唐）

高步長裾錦帳郎，居然自是漢賢良。潘嶽敘年因鬢髮，坐見重門儼朝騎，可憐雲路獨翱翔。
酬金部王郎中省中春日見寄
作者：盧綸（唐）

南宮樹色曉森森，雖有春光未有陰。鶴侶正疑芳景引，更有阮郎迷路處，萬株紅樹一溪深。
奉和陝州十四翁中丞寄雷州二十翁司戶
作者：盧綸（唐）

聯飛獨不前，迥落海南天。賈傅竟行矣，邵公唯泫然。瘴開山更遠，路極水無邊。沈劣本多感，況聞原上篇。
和李中丞酬萬年房署少府過汾州景雲觀因以寄上房與李早年同居此觀
作者：盧綸（唐）

顯晦澹無跡，賢哉常晏如。如何警孤鶴，忽乃傳雙魚。敘以泉石舊，悵然風景餘。低迴青油幕，夢寐白雲居。玉洞桂香滿，雪壇松影疏。沈思矚仙侶，紓組正軍書。積學早成道，感恩難遂初。梅生諒多感，歸止豈吾廬。
酬陳翃郎中冬至攜柳郎竇郎歸河中舊居見寄
作者：盧綸（唐）

三旬一休沐，清景滿林廬。南郭群儒從，東床兩客居。燒煙浮雪野，麥隴潤冰渠。班白皆持酒，蓬茅盡有書。終期買寒渚，同此利蒲魚。
酬李益端公夜宴見贈
作者：盧綸（唐）

慼慼一西東，十年今始同。可憐歌酒夜，相對兩衰翁。
和陳翃郎中拜本府少尹兼侍御史獻上侍中因呈同院諸公
作者：盧綸（唐）

金印垂鞍白馬肥，不同疏廣老方歸。三千士裡文章伯，鄉中賀者唯爭路，不識傳呼獬豸威。
和王倉少尹暇日言懷
作者：盧綸（唐）

清秋多暇日，況乃是夫君。習靜通仙事，書空閱篆文。劍飛終上漢，鶴夢不離雲。無限煙霄路，何嗟跡未分。
和崔侍郎遊萬固寺
作者：盧綸（唐）

聞說中方高樹林，曙華先照囀春禽。風雲才子冶遊思，賀君此去君方至，河水東流西日沉。
和裴延齡尚書寄題果州謝舍人仙居
作者：盧綸（唐）

飄然去謁八仙翁，自地從天香滿空。紫蓋迥標雙鶴上，歌此因思捧金液，露盤長慶漢皇宮。
酬崔侍禦早秋臥病書情見寄時君亦抱疾在假中
作者：盧綸（唐）

擲地金聲信有之，瑩然冰玉見清詞。元凱癖成官始貴，寂寞罷琴風滿樹，幾多黃葉落蛛絲。
酬靈澈上人
作者：盧綸（唐）

軍人奉役本無期，落葉花開總不知。走馬城中頭雪白，若為將面見湯師。
敬酬大府二十四舅覽詩卷因以見示
作者：盧綸（唐）

郤公憐戇亦憐愚，忽賜金盤徑寸珠。徹底碧潭滋涸溜。壓枝紅豔照枯株。九門洞啟延高論，百辟聯行挹大儒。顧己文章非酷似，敢將幽劣俟洪爐。
雨中酬友人
作者：盧綸（唐）

看山獨行歸竹院，水繞前階草生遍。空林細雨暗無聲，唯有愁心兩相見。
酬人失題
作者：盧綸（唐）

孤鸞將鶴群，晴日麗春雲。何幸晚飛者，清音長此聞。
哭司農苗主簿
作者：盧綸（唐）

原頭殯禦繞新塋，原下行人望哭聲。更想秋山連古木，唯應石上見君名。
得耿湋司法書因敘長安故友零落兵部苗員外發秘省李校書端相次傾逝潞府崔功曹峒長林司空丞曙俱謫遠方餘以搖落之時對書增歎因呈河中鄭倉曹暢參軍昆季
作者：盧綸（唐）

鬢似衰蓬心似灰，驚悲相集老相催。故友九泉留語別，幸接野居宜屣步，冀君清夜一申哀。
同兵部李紓侍郎刑部包佶侍郎哭皇甫侍禦曾
作者：盧綸（唐）

攀龍與泣麟，哀樂不同塵。九陌霄漢侶，一燈冥漠人。舟沈驚海闊，蘭折怨霜頻。已矣複何見，故山應更春。
綸與吉侍郎中孚司空郎中曙苗員外發崔補闕峒耿拾遺湋李校書端風塵追遊向三十載數公皆負當時盛稱榮耀未幾俱沈下泉暢博士當感懷前蹤有五十韻見寄輒有所酬以申悲舊兼寄夏侯侍御審侯倉曹釗
作者：盧綸（唐）

稟命孤且賤，少為病所嬰。八歲始讀書，四方遂有兵。童心幸不羈，此去負平生。是月胡入洛，明年天隕星。夜行登灞陵，惝恍靡所徵。雲海一翻蕩，魚龍俱不寧。因浮襄江流，遠寄鄱陽城。鄱陽富學徒，誚我戇無營。諭以詩禮義，勖隨賓薦名。舟車更滯留，水陸互陰晴。曉望怯雲陣，夜愁驚鶴聲。淒淒指宋郊，浩浩入秦京。沴氣既風散，皇威如日明。方逢粟比金，未識公與卿。十上不可待，三年竟無成。偶為達者知，揚我於王廷。素志且不立，青袍徒見縈。昏孱夙自保，靜躁本殊形。始趨甘棠陰，旋遇密人迎。考實績無取，責能才固輕。新豐古離宮，宮樹鎖雲扃。中複蒞茲邑，往惟曾所經。繚垣何逶迤，水殿亦崢嶸。夜雨滴金砌，陰風吹玉楹。官曹雖檢率，國步日夷平。命蹇固安分，禍來非有萌。因逢駭浪飄，幾落無辜刑。巍巍登壇臣，獨正天柱傾。悄悄失途子，分將秋草並。百年甘守素，一顧乃拾青。相逢十月交，眾卉飄已零。感舊諒慼慼，問孤懇煢煢。侍郎文章宗，傑出淮楚靈。掌賦若吹籟，司言如建瓴。郎中善餘慶，雅韻與琴清。鬱鬱松帶雪，蕭蕭鴻入冥。員外真貴儒，弱冠被華纓。月香飄桂實，乳溜滴瓊英。補闕思沖融，巾拂藝亦精。彩蝶戲芳圃，瑞雲凝翠屏。拾遺興難侔，逸調曠無程。九醞貯彌潔，三花寒轉馨。校書才智雄，舉世一娉婷。賭墅鬼神變，屬詞鸞鳳驚。差肩曳長裾，總轡奉和鈴。共賦瑤臺雪，同觀金穀箏。倚天方比劍，沈井忽如瓶。神昧不可問，天高莫爾聽。君持玉盤珠，瀉我懷袖盈。讀罷涕交頤，願言躋百齡。
酬李叔度秋夜喜相遇因傷關東僚友喪逝見贈
作者：盧綸（唐）

寒月照秋城，秋風泉澗鳴。過時見蘭蕙，獨夜感衰榮。酒散同移疾，心悲似遠行。以愚求作友，何德敢稱兄。穀變波長急，松枯藥未成。恐看新鬢色，怯問故人名。野澤雲陰散，荒原日氣生。羈飛本難定，非是惡弦驚。
同李益傷秋
作者：盧綸（唐）

歲去人頭白，秋來樹葉黃。搔頭向黃葉，與爾共悲傷。
白髮歎
作者：盧綸（唐）

發白曉梳頭，女驚妻淚流。不知絲色後，堪得幾回秋。
逢病軍人
作者：盧綸（唐）

行多有病住無糧，萬裡還鄉未到鄉。蓬鬢哀吟古城下，不堪秋氣入金瘡。
村南逢病叟
作者：盧綸（唐）

雙膝過頤頂在肩，四鄰知姓不知年。臥驅鳥雀惜禾黍，猶恐諸孫無社錢。
七夕詩
作者：盧綸（唐）

祥光若可求，閨女夜登樓。月露浩方下，河雲凝不流。鉛華潛警曙，機杼暗傳秋。回想斂餘眷，人天俱是愁。
七夕詩
作者：盧綸（唐）

涼風吹玉露，河漢有幽期。星彩光仍隱，雲容掩複離。良宵驚曙早，閏歲怨秋遲。何事金閨子，空傳得網絲。
長門怨
作者：盧綸（唐）

空空古廊殿，寒月落斜暉。臥聽未央曲，滿箱歌舞衣。
妾薄命
作者：盧綸（唐）

妾年初二八，兩度嫁狂夫。薄命今猶在，堅貞掃地無。
倫開府席上賦得詠美人名解愁
作者：盧綸（唐）

不敢苦相留，明知不自由。顰眉乍欲語，斂笑又低頭。舞態兼些醉，歌聲似帶羞。今朝總見也，只不解人愁。
王評事駙馬花燭詩
作者：盧綸（唐）

萬條銀燭引天人，十月長安半夜春。步障三千隘將斷，幾多珠翠落香塵。一人女婿萬人憐，一夜調疏抵百年。為報司徒好將息，明珠解轉又能圓。人主人臣是親家，千秋萬歲保榮華。幾時曾向高天上，得見今宵月裡花。比翼和鳴雙鳳凰，欲棲金帳滿城香。平明卻入天泉裡，日氣曈曨五色光。
和趙給事白蠅拂歌
作者：盧綸（唐）

華堂多眾珍，白拂稱殊異。柄裁沈節香襲人，皎然素色不因染，淅爾涼風非為秋。群蠅青蒼恣遊息，此時滿筵看一舉，荻花忽旋楊花舞，砉如寒隼驚暮禽，若將揮玩閑臨水，願接波中一白鷗。
蕭常侍癭柏亭歌
作者：盧綸（唐）

柏之異者山中靈，何人斷絕為君亭。雲翻浪卷不可識，金貂主人漢三老，構此窮年下朝早。心規目制不暫疲，攢甍斗拱無斤跡，根癭聯懸同素壁。數層亂瀉雲裡峰，水精如意刁金色，雲母屏風透掩光。四階綿綿被纖草，愚儒敢欲賀成功，鸞鳳棲翔固不同。應念廢材今接地，
慈恩寺石磬歌
作者：盧綸（唐）

靈山石磬生海西，海濤平處與山齊。長眉老僧同佛力，星漢徘徊山有風，禪翁靜扣月明中。群仙下雲龍出水，花宮杳杳響泠泠，無數沙門昏夢醒。古廊燈下見行道，豈如全質掛青松，數葉殘雲一片峰。吾師寶之壽中國，
送張郎中還蜀歌
作者：盧綸（唐）

秦家禦史漢家郎，親專兩印徵殊方。功成走馬朝天子，瀘南五將望君還，願以天書示百蠻。曲棧重江初過雨，塞口雲生火候遲，煙中鶴唳軍行早。黃花川下水交橫，回首岷峨半天黑，傳觴接膝何由得。空令豪士仰威名，須臾醉起簫笳發，空見紅旌入白雲。
宴席賦得姚美人拍箏歌
作者：盧綸（唐）

出簾仍有鈿箏隨，見罷翻令恨識遲。微收皓腕纏紅袖，鳳簫韶管寂不喧，繡幕紗窗儼秋月。有時輕弄和郎歌，
陳翃郎中北亭送侯釗侍禦賦得帶冰流歌
作者：盧綸（唐）

溪中鳥鳴春景旦，一派寒冰忽開散。璧方鏡員流不斷，持此贈君君飲之，聖君識君冰玉姿。
棲巖寺隋文帝馬腦盞歌
作者：盧綸（唐）

天宮寶器隋朝物，鎖在金函比金骨。開函捧之光乃發，規形環影相透徹，亂雪繁花千萬重。可憐貞質無今古，一留寒殿殿將壞，唯有幽光通隙塵。山中老僧眉似雪，
難綰刀子歌
作者：盧綸（唐）

黃金鞘裡青蘆葉，麗若剪成銛且翣。輕冰薄玉狀不分，淬之幾墮前池水，焉知不是蛟龍子。割雞刺虎皆若空，
臘日觀鹹甯王部曲娑勒擒豹歌
作者：盧綸（唐）

山頭曈曈日將出，山下獵圍照初日。前林有獸未識名，陰方質子才三十，譯語受詞蕃語揖。舍鞍解甲疾如風，既蘇複吼拗仍怒，果協英謀生致之。拖自深叢目如電，始知縛虎如縛鼠，敗虜降羌生眼前。祝爾嘉詞爾無苦，非熊之兆慶無極，願紀雄名傳百蠻。
賦得白鷗歌送李伯康歸使
作者：盧綸（唐）

積水深源，白鷗翻翻。倒影光素，於潭之間。銜魚魚落亂驚鳴，爭撲蓮叢蓮葉傾。爾不見波中鷗鳥閑無營，何必汲汲勞其生。柳花冥濛大堤口，悠揚相和乍無有。輕隨去浪杳不分，今日還同看鷗鳥，如何羽翮複參差。複參差，
皇帝感詞
作者：盧綸（唐）

提劍風雷動，垂衣日月明。禁花呈瑞色，國老見星精。發棹魚先躍，窺巢鳥不驚。山呼一萬歲，直入九重城。天香五鳳彩，禦馬六龍文。雨露清馳道，風雷翊上軍。高旍花外轉，行漏樂前聞。時見金鞭舉，空中指瑞雲。妙算干戈止，神謀宇宙清。兩階文物盛，七德武功成。校獵長楊苑，屯軍細柳營。歸來獻明主，歌舞溢春城。天樂下天中，雲輧儼在空。鉛黃豔河漢，笑語合笙鏞。已見長隨鳳，仍聞不避熊。君王親試舞，閶闔靜無風。
題山院
作者：權審（唐）

萬葉風聲利，一山秋氣寒。曉霜浮碧瓦，落日度朱欄。
絕句
作者：權審（唐）

得即高歌失即休，多悲多恨謾悠悠。今朝有酒今朝醉，明日愁來明日愁。
郡中有懷寄上睦州員外杜十三兄
作者：邢群（唐）

城枕溪流更淺斜，麗譙連帶邑人家。經冬野菜青青色，如今歲晏從羈滯，心喜彈冠事不賒。
早發靈芝望九華寄杜員外使君
作者：曹汾（唐）

戴月早辭三秀館，遲明初識九華峰。嵯嵯玉劍寒鋩利，行春若到五溪上，此處褰帷正面逢。
落花
作者：嚴惲（唐）

春光冉冉歸何處，更向花前把一杯。盡日問花花不語，為誰零落為誰開。
題籌筆驛
作者：殷潛之（唐）

江東矜割據，鄴下奪孤嫠。霸略非匡漢，宏圖欲佐誰。奏書辭後主，仗劍出全師。重襲褒斜路，懸開反正旗。欲將苞有截，必使舉無遺。沈慮經謀際，揮毫決勝時。圜觚當分畫，前箸此操持。山秀扶英氣，川流入妙思。算成功在彀，運去事終虧。命屈天方厭，人亡國自隨。艱難推舊姓，開創極初基。總歎曾過地，寧探作教資。若歸新歷數，誰複顧衰危。報德兼明道，長留識者知。
送高遂赴舉
作者：祝元膺（唐）

句曲舊宅真，自產日月英。既涵嶽瀆氣，安無神仙名。松桂邐迤色，與君相送情。
寄道友
作者：祝元膺（唐）

兩頷凝清霜，玉爐焚天香。為我延歲華，得入不死鄉。
夢仙謠
作者：祝元膺（唐）

蟾蜍夜作青冥燭，螮蝀晴為碧落梯。好個分明天上路，誰教深入武陵溪。
句
作者：祝元膺（唐）

霧紋斑似豹，水力健如龍。
賀鄧璠使君正拜袁州
作者：彭蟾（唐）

六年惠愛及黎甿，大府論功俟陟明。尺一詔書天上降，更待皇恩醒善政，碧油幢到郡齋迎。
和嚴惲落花詩
作者：王樞（唐）

花落花開人世夢，衰榮閒事且持杯。春風底事輕搖落，何似從來不要開。
詠宣律和尚袈裟
作者：張希複（唐）

共覆三衣中夜寒，披時不鎮尼師壇。無因蓋得龍宮地，畦裡塵飛葉相殘。
鶯出谷
作者：錢可複（唐）

玉律陽和變，時禽羽翮新。載飛初出穀，一囀已驚人。拂柳宜煙暖，沖花覺露春。摶風翻翰疾，向日弄吭頻。求友心何切，遷喬幸有因。華林高玉樹，棲託及芳晨。
鶯出谷
作者：張鷺（唐）

弱柳隨儔匹，遷鶯正及春。乘風音響遠，映日羽毛新。已得辭幽谷，還將脫俗塵。鴛鸞方可慕，燕雀迥無鄰。遊止知難屈，翻飛在此伸。一枝如借便，終冀託深仁。
鶯出谷
作者：劉莊物（唐）

幸因辭舊穀，從此及芳晨。欲語如調舌，初飛似畏人。風調歸影便，日暖吐聲頻。翔集知無阻，聯綿貴有因。喜遷喬木近，寧厭對花新。堪念微禽意，關關也愛春。
題玉真觀公主山池院
作者：司空曙（唐）

香殿留遺影，春朝玉戶開。羽衣重素幾，珠網儼輕埃。石自蓬山得，泉經太液來。柳絲遮綠浪，花粉落青苔。鏡掩鸞空在，霞消鳳不回。唯餘古桃樹，傳是上仙栽。
送永陽崔明府
作者：司空曙（唐）

古國群舒地，前當桐柏關。連綿江上雨，稠疊楚南山。沙館行帆息，楓洲候吏還。乘籃若有暇，精舍在林間。
送曹三同猗遊山寺
作者：司空曙（唐）

山蹋青蕪盡，涼秋古寺深。何時得連策，此夜更聞琴。窮水雲同穴，過僧虎共林。殷勤如念我，遺爾掛冠心。
送崔校書赴梓幕
作者：司空曙（唐）

碧峰天柱下，鼓角鎮南軍。管記催飛檄，蓬萊輟校文。棧霜朝似雪，江霧晚成雲。想出褒中望，巴庸方路分。
送夔州班使君
作者：司空曙（唐）

魚國巴庸路，麾幢漢守過。曉檣爭市隘，夜鼓祭神多。雲白當山雨，風清滿峽波。夷陵舊人吏，猶誦兩岐歌。
送菊潭王明府
作者：司空曙（唐）

業成洙泗客，皓發著儒衣。一與遊人別，仍聞帶印歸。林多宛地古，雲盡漢山稀。莫愛潯陽隱，嫌官計亦非。
送太易上人赴東洛
作者：司空曙（唐）

遙見登山處，青蕪雪後春。雲深嶽廟火，寺宿洛陽人。餌藥將齋折，唯詩與道親。凡經幾回別，麈尾不離身。
和王卿立秋即事
作者：司空曙（唐）

秋宜何處看，試問白雲官。暗入蟬鳴樹，微侵蝶繞蘭。向風涼稍動，近日暑猶殘。九陌浮埃減，千峰爽氣攢。換衣防竹暮，沈果訝泉寒。宮響傳花杵，天清出露盤。高禽當側弁，遊鮪對憑欄。一奏招商曲，空令繼唱難。
和李員外與舍人詠玫瑰花寄徐侍郎
作者：司空曙（唐）

仙吏紫薇郎，奇花共玩芳。攢星排綠蒂，照眼發紅光。暗妒翻階藥，遙連直署香。遊枝蜂繞易，礙刺鳥銜妨。露濕凝衣粉，風吹散蕊黃。蒙蘢珠樹合，煥爛錦屏張。留客勝看竹，思人比愛棠。如傳採蘋詠，遠思滿瀟湘。
冬夜耿拾遺王秀才就宿因傷故人
作者：司空曙（唐）

舊時聞笛淚，今夜重沾衣。方恨同人少，何堪相見稀。竹煙凝澗壑，林雪似芳菲。多謝勞車馬，應憐獨掩扉。
早春遊慈恩南池
作者：司空曙（唐）

山寺臨池水，春愁望遠生。蹋橋逢鶴起，尋竹值泉橫。新柳絲猶短，輕蘋葉未成。還如虎溪上，日暮伴僧行。
雨夜見投之作
作者：司空曙（唐）

出戶繁星盡，池塘暗不開。動衣涼氣度，遰樹遠聲來。燈外初行電，城隅偶隱雷。因知謝文學，曉望比塵埃。
龍池寺望月寄韋使君閻別駕
作者：司空曙（唐）

清光此夜中，萬古望應同。當野山沈霧，低城樹有風。花宮紛共邃，水府皓相空。遙想高樓上，唯君對庾公。
秋夜憶興善院寄苗發
作者：司空曙（唐）

右軍多住寺，此夜後池秋。自與山僧伴，那因洛客愁。捲簾霜靄靄，滿目水悠悠。若有詩相贈，期君憶惠休。
病中寄鄭十六兄
作者：司空曙（唐）

倦枕欲徐行，開簾秋月明。手便筇杖冷，頭喜葛巾輕。綠草前侵水，黃花半上城。虛消此塵景，不見十年兄。
衛明府寄枇杷葉以詩答
作者：司空曙（唐）

傾筐呈綠葉，重疊色何鮮。詎是秋風裡，猶如曉露前。仙方當見重，消疾本應便。全勝甘蕉贈，空投謝氏篇。
過慶寶寺
作者：司空曙（唐）

黃葉前朝寺，無僧寒殿開。池晴龜出曝，松暮鶴飛回。古井碑橫草，陰廊畫雜苔。禪宮亦銷歇，塵世轉堪哀。
奉和張大夫酬高山人
作者：司空曙（唐）

野客居鈴閣，重門將校稀。豸冠親穀弁，龜印識荷衣。座右寒飆爽，談餘暮角微。蒼生須太傅，山在豈容歸。
送嚴使君遊山
作者：司空曙（唐）

家楚依三戶，辭州選一錢。酒杯同寄世，客棹任銷年。赤燒兼山遠，青蕪與浪連。青春明月夜，知上鄂君船。
送柳震歸蜀
作者：司空曙（唐）

白日雙流靜，西看蜀國春。桐花能乳鳥，竹節競祠神。蹇步徒相望，先鞭不可親。知從江僕射，登榻更何人。
送樂平苗明府
作者：司空曙（唐）

天際山多處，東安古邑深。綠田通竹裡，白浪隔楓林。詩有江僧和，門唯越客尋。應將放魚化，一境表吾心。
贈送鄭錢二郎中
作者：司空曙（唐）

梅含柳已動，昨日起東風。惆悵心徒壯，無如鬢作翁。百年飄若水，萬緒盡歸空。何可宗禪客，遲回岐路中。
酬鄭十四望驛不得同宿見贈因寄張參軍
作者：司空曙（唐）

逢君喜成淚，暫似故鄉中。謫宦猶多懼，清宵不得終。月煙高有鶴，宿草淨無蟲。明日郤超會，應思下客同。
暮春野望寄錢起
作者：司空曙（唐）

草長花落樹，羸病強尋春。無複少年意，空餘華髮新。青原高見水，白社靜逢人。寄謝南宮客，軒車不可親。
送王使君小子孝廉登科歸省
作者：司空曙（唐）

年少通經學，登科尚佩觿。張馮本名士，蔡廓是佳兒。鞍馬臨岐路，龍鍾對別離。寄書胡太守，請與故人知。
雲陽寺石竹花
作者：司空曙（唐）

一自幽山別，相逢此寺中。高低俱出葉，深淺不分叢。野蝶難爭白，庭榴暗讓紅。誰憐芳最久，春露到秋風。
送高勝重謁曹王
作者：司空曙（唐）

江上青楓岸，陰陰萬裡春。朝辭郢城酒，暮見洞庭人。興比乘舟訪，恩懷倒屣親。想君登舊榭，重喜掃芳塵。
閑園書事招暢當
作者：司空曙（唐）

聞蟬晝眠後，欹枕對蓬蒿。羸病懶尋戴，田園方詠陶。傍簷蟲掛靜，出樹蝶飛高。惆悵臨清鏡，思君見鬢毛。
過錢員外
作者：司空曙（唐）

為郎頭已白，跡向市朝稀。移病居荒宅，安貧著敗衣。野園隨客醉，雪寺伴僧歸。自說東峰下，松蘿滿故扉。
贈庾侍禦
作者：司空曙（唐）

年少身無累，相逢憶此時。雪過雲寺宿，酒向竹園期。白髮今催老，清琴但起悲。唯應逐宗炳，內學願為師。
贈李端
作者：司空曙（唐）

共憶南浮日，登高望若何。楚田湖草遠，江寺海榴多。載酒尋山宿，思人帶雪過。東西幾回別，此會各蹉跎。
送流人
作者：司空曙（唐）

聞說南中事，悲君重竄身。山村楓子鬼，江廟石郎神。童稚留荒宅，圖書託故人。青門好風景，為爾一沾巾。
過胡居士睹王右丞遺文
作者：司空曙（唐）

舊日相知盡，深居獨一身。閉門空有雪，看竹永無人。每許前山隱，曾憐陋巷貧。題詩今尚在，暫為拂流塵。
送郎使君赴郢州
作者：司空曙（唐）

使君持節去，雲水滿前程。楚寺多連竹，江檣遠映城。登樓向月望，賽廟傍山行。若動思鄉詠，應貽謝步兵。
賊平後送人北歸
作者：司空曙（唐）

世亂同南去，時清獨北還。他鄉生白髮，舊國見青山。曉月過殘壘，繁星宿故關。寒禽與衰草，處處伴愁顏。
觀獵騎
作者：司空曙（唐）

纏臂繡綸巾，貂裘窄稱身。射禽風助箭，走馬雪翻塵。金埒爭開道，香車為駐輪。翩翩不知處，傳是霍家親。
同苗員外宿薦福常師房
作者：司空曙（唐）

浮生共多故，聚宿喜君同。人息時聞磬，燈搖乍有風。霜階疑水際，夜木似山中。一願持如意，長來事遠公。
送喬廣下第歸淮南
作者：司空曙（唐）

遙想長淮盡，荒堤楚路斜。戍旌標白浪，罟網入青葭。啼鳥仍臨水，愁人更見花。東堂一枝在，為子惜年華。
風箏
作者：司空曙（唐）

高風吹玉柱，萬籟忽齊飄。颯樹遲難度，縈空細漸銷。松泉鹿門夜，笙鶴洛濱朝。坐與真僧聽，支頤向寂寥。
閒居寄苗發
作者：司空曙（唐）

漸向浮生老，前期竟若何。獨身居處靜，永夜坐時多。厭逐青林客，休吟白雪歌。支公有遺寺，重與謝安過。
送王先生歸南山
作者：司空曙（唐）

儒中年最老，獨有濟南生。愛子方傳業，無官自耦耕。竹通山舍遠，雲接雪田平。願作門人去，相隨隱姓名。
寄天臺秀師
作者：司空曙（唐）

天臺瀑布寺，傳有白頭師。幻跡示羸病，空門無住持。雪晴看鶴去，海夜與龍期。永願親瓶屨，呈功得問疑。
送夏侯審赴甯國
作者：司空曙（唐）

青圻連白浪，曉日渡南津。山疊陵陽樹，舟多建業人。煙霞高佔寺，楓竹暗停神。如接玄暉集，江丞獨見親。
雲陽館與韓紳宿別
作者：司空曙（唐）

故人江海別，幾度隔山川。乍見翻疑夢，相悲各問年。孤燈寒照雨，濕竹暗浮煙。更有明朝恨，離杯惜共傳。
送盧使君赴夔州
作者：司空曙（唐）

鐃管隨旌旆，高秋遠上巴。白波連霧雨，青壁斷蒹葭。憑幾雙童靜，登樓萬井斜。政成知變俗，當應畫輪車。
夜聞回雁
作者：司空曙（唐）

雁響天邊過，高高望不分。颼飀傳細雨，嘹唳隔長雲。散向誰家盡，歸來幾客聞。還將今夜意，西海話蘇君。
賦得的的帆向浦
作者：司空曙（唐）

向浦參差去，隨波遠近還。初移芳草裡，正在夕陽間。隱映回孤驛，微明出亂山。向空看不盡，歸思滿江關。
秋思呈尹植裴說
作者：司空曙（唐）

靜向懶相偶，年將衰共催。前途歡不集，往事恨空來。晝景委紅葉，月華銷綠苔。沈思竟何有，坐結玉琴哀。
閑園即事寄暕公
作者：司空曙（唐）

欲就東林寄一身，尚憐兒女未成人。柴門客去殘陽在，深山蘭若何時到，羨與閑雲作四鄰。
題暕上人院
作者：司空曙（唐）

閉門不出自焚香，擁褐看山歲月長。雨後綠苔生石井，更說本師同學在，幾時攜手見衡陽。
長安曉望寄程補闕
作者：司空曙（唐）

迢遞山河擁帝京，參差宮殿接雲平。風吹曉漏經長樂，獨有淺才甘未達，多慚名在魯諸生。
下第日書情寄上叔父
作者：司空曙（唐）

微才空覺滯京師，末學曾為叔父知。雪裡題詩偏見賞，欲歸江海尋山去，願報何人得桂枝。
南原望漢宮
作者：司空曙（唐）

荒原空有漢宮名，衰草茫茫雉堞平。連雁下時秋水在，故事悠悠不可問，寒禽野水自縱橫。
早夏寄元校書
作者：司空曙（唐）

獨遊野徑送芳菲，高竹林居接翠微。綠岸草深蟲入遍，蓬蓽永無車馬到，更當齋夜憶玄暉。
贈衡嶽隱禪師
作者：司空曙（唐）

擁褐安居南嶽頭，白雲高寺見衡州。石窗湖水搖寒月，垂垂身老將傳法，因下人間遂北遊。
題淩雲寺
作者：司空曙（唐）

春山古寺繞滄波，石磴盤空鳥道過。百丈金身開翠壁，不與方袍同結社，下歸塵世竟如何。
晦日益州北池陪宴
作者：司空曙（唐）

臨泛從公日，仙舟翠幕張。七橋通碧沼，雙樹接花塘。玉燭收寒氣，金波隱夕光。野聞歌管思，水靜綺羅香。遊騎縈林遠，飛橈截岸長。郊原懷灞滻，陂溠寫江潢。常侍傳花詔，偏裨問羽觴。豈令南峴首，千載播餘芳。
送曲山人之衡州
作者：司空曙（唐）

白石先生眉發光，已分甜雪飲紅漿。衣巾半染煙霞氣，千年城郭如相問，華表峨峨有夜霜。
立秋日
作者：司空曙（唐）

律變新秋至，蕭條自此初。花酣蓮報謝，葉在柳呈疏。澹日非雲映，清風似雨餘。捲簾涼暗度，迎扇暑先除。草靜多翻燕，波澄乍露魚。今朝散騎省，作賦興何如。
詠古寺花
作者：司空曙（唐）

共愛芳菲此樹中，千跗萬萼裹枝紅。遲遲欲去猶回望，覆地無人滿寺風。
酬張芬有赦後見贈
作者：司空曙（唐）

紫鳳朝銜五色書，陽春忽布網羅除。已將心變寒灰後，勞君故有詩相贈，欲報瓊瑤恨不如。
哭苗員外呈張參軍
作者：司空曙（唐）

思君寧家宅，久接竹林期。嘗值偷琴處，親聞比玉時。高人不易合，弱冠早相知。試藝臨諸友，能文即我師。淩寒松未老，先暮槿何衰。季子生前別，羊曇醉後悲。壽堂乖一慟，奠席阻長辭。因瀝殊方淚，遙成墓下詩。
金陵懷古
作者：司空曙（唐）

輦路江楓暗，宮庭野草春。傷心庾開府，老作北朝臣。
發渝州卻寄韋判官
作者：司空曙（唐）

紅燭津亭夜見君，繁弦急管兩紛紛。平明分手空江轉，唯有猿聲滿水雲。
送盧徹之太原謁馬尚書
作者：司空曙（唐）

榆落雕飛關塞秋，黃雲畫角見並州。翩翩羽騎雙旌後，上客親隨郭細侯。
峽口送友人
作者：司空曙（唐）

峽口花飛欲盡春，天涯去住淚沾巾。來時萬裡同為客，今日翻成送故人。
故郭婉儀輓歌
作者：司空曙（唐）

一日辭秦鏡，千秋別漢宮。豈唯泉路掩，長使月輪空。苦色凝朝露，悲聲切暝風。婉儀餘舊德，仍載禮經中。
送翰林張學士嶺南勒聖碑
作者：司空曙（唐）

漢恩天外洽，周頌日邊稱。文獨司空羨，書兼太尉能。出關逢北雁，度嶺逐南鵬。使者翰林客，餘春歸灞陵。
送吉校書東歸
作者：司空曙（唐）

少年芸閣吏，罷直暫歸休。獨與親知別，行逢江海秋。聽猿看楚岫，隨雁到吳洲。處處園林好，何人待子猷。
早春遊望
作者：司空曙（唐）

東風春未足，試望秦城曲。青草狀寒蕪，黃花似秋菊。壯將歡共去，老與悲相逐。獨作遊社人，暮過威輦宿。
秋日趨府上張大夫
作者：司空曙（唐）

重城洞啟肅秋煙，共說羊公在鎮年。鞞鼓暗驚林葉落，謫吏何能沐風化，空將歌頌拜車前。
竹裡徑
作者：司空曙（唐）

幽徑行跡稀，清陰苔色古。蕭蕭風欲來，乍似蓬山雨。
黃子陂
作者：司空曙（唐）

岸芳春色曉，水影夕陽微。寂寂深煙裡，漁舟夜不歸。
田鶴
作者：司空曙（唐）

散下渚田中，隱見菰蒲裡。哀鳴自相應，欲作淩風起。
藥園
作者：司空曙（唐）

春園芳已遍，綠蔓雜紅英。獨有深山客，時來辨藥名。
石井
作者：司空曙（唐）

苔色遍春石，桐陰入寒井。幽人獨汲時，先樂殘陽影。
板橋
作者：司空曙（唐）

橫遮野水石，前帶荒村道。來往見愁人，清風柳陰好。
石蓮花
作者：司空曙（唐）

今逢石上生，本自波中有。紅豔秋風裡，誰憐眾芳後。
遠寺鐘
作者：司空曙（唐）

杳杳疏鐘發，因風清複引。中宵獨聽之，似與東林近。
松下雪
作者：司空曙（唐）

不隨晴野盡，獨向深松積。落照入寒光，偏能伴幽寂。
新柳
作者：司空曙（唐）

全欺芳蕙晚，似妒寒梅疾。撩亂發青條，春風來幾日。
唐昌公主院看花
作者：司空曙（唐）

遺殿空長閉，乘鸞自不回。至今荒草上，寥落舊花開。
別張贊
作者：司空曙（唐）

今日山晴後，殘蟬菊發時。登樓見秋色，何處最相思。
晚思
作者：司空曙（唐）

蛩餘窗下月，草濕階前露。晚景淒我衣，秋風入庭樹。
留盧秦卿
作者：司空曙（唐）

知有前期在，難分此夜中。無將故人酒，不及石尤風。
登峴亭
作者：司空曙（唐）

峴山回首望秦關，南向荊州幾日還。今日登臨唯有淚，不知風景在何山。
哭麴山人
作者：司空曙（唐）

憶昔秋風起，君曾歎逐臣。何言芳草日，自作九泉人。
過堅上人故院與李端同賦
作者：司空曙（唐）

舊依支遁宿，曾與戴顒來。今日空林下，唯知見綠苔。
病中嫁女妓
作者：司空曙（唐）

萬事傷心在目前，一身垂淚對花筵。黃金用盡教歌舞，留與他人樂少年。
江村即事
作者：司空曙（唐）

釣罷歸來不繫船，江村月落正堪眠。縱然一夜風吹去，只在蘆花淺水邊。
昭君怨
作者：董初（唐）

新年猶尚小，那堪遠聘秦。裾衫沾馬汗，眉黛染胡塵。舉眼無相識，路逢皆異人。唯有梅將李，猶帶故鄉春。
南山
作者：賀朝清（唐）

湖北雨初晴，湖南山盡見。巖巖石帆影，如得海風便。仙穴茅山峰，彩雲時一見。邀君共探此，異籙殘幾卷。
賦得遊人久不歸
作者：賀朝清（唐）

鄉關眇天末，引領悵懷歸。羈旅久淫滯，物色屢芳菲。稍覺私意盡，行看鬔鬢稀。如何千裡外，佇立沾裳衣。
白紵辭
作者：楊衡（唐）

玉纓翠佩雜輕羅，香汗微漬朱顏酡。為君起唱白紵歌，躡珠履，步瓊筵，輕身起舞紅燭前。芳姿豔態妖且妍，
還渭南感舊二首
作者：唐暄（唐）

寢室悲長簟，妝樓泣鏡臺。獨悲桃李節，不共一時開。魂兮若有感，彷彿夢中來。常時華室靜，笑語度更籌。恍惚人事改，冥漠委荒丘。陽原歎薤露，陰壑悼藏舟。清夜妝臺月，空想畫眉愁。
贈亡妻張氏
作者：唐暄（唐）

嶧陽桐半死，延津劍一沈。如何宿昔內，空負百年心。
題司空山觀
作者：李韶（唐）

梁代真人上紫微，水盤山腳五雲飛。松杉老盡無訊息，猶得千年一度歸。
戲題盱眙壁
作者：韋鵬翼（唐）

豈肯閑尋竹徑行，卻嫌絲管好蛙聲。自從煮鶴燒琴後，背卻青山臥月明。
題楊少卿書後
作者：安鴻漸（唐）

端溪石硯宣城管，王屋松煙紫兔毫。更得孤卿老書劄，人間無此五般高。
自紫陽觀至華陽洞，宿侯尊師草堂簡同遊
作者：李延陵（唐）

石林媚煙景，句曲盤江甸。南向佳氣濃，峰峰遙隱見。漸臨華陽口，微路入蔥蒨。七曜懸洞宮，五雲抱山殿。銀函意誰發，金液徒堪薦。千載桃花春，秦人深不見。東溪喜相遇，貞白如會面。青鳥來去閑，紅霞朝夕變。一從化真骨，萬裡乘飛電。蘿月延步虛，松花醉閑宴。幽人即長往，茂宰應交戰。明發歸琴堂，知君懶為縣。
題鐘雅青紗枕
作者：秦尚運（唐）

陰香裝豔入青紗，還與欹眠好事家。夢裡卻成山色雨，沈山不敢鬥青華。
題搔口
作者：張仲謀（唐）

嘗聞燒尾便拏空，只過天門更一重。大禹未生門未鑿，可能天下總無龍。
山寺見楊少卿書壁，因題其尾
作者：馮少吉（唐）

少卿真跡滿僧居，只恐鐘王也不如。為報遠公須愛惜，此書書後更無書。
經杜甫舊宅
作者：殷陶（唐）

浣花溪裡花多處，為憶先生在蜀時。萬古只應留舊宅，山月不知人事變，夜來江上與誰期。
行縣至浮查寺
作者：羅炯（唐）

二十年前此布衣，鹿鳴西上虎符歸。行時賓從光前事，春風一宿琉璃地，自有泉聲愜素機。
敕和元相公家園即事寄王相公
作者：韓雄（唐）

共列中臺貴，能齊物外心。回車青閣晚，解帶碧芳深。夜水隨畦入，晴花度竹尋。題詩更相應，一字重千金。
仲秋太常寺觀公輅車拜陵
作者：苗仲方（唐）

南宮初開律，金風已戒涼。拜陵將展敬，車輅儼成行。士庶觀祠禮，公卿習舊章。郊原佳氣引，園寢瑞煙長。鹵簿辭丹闕，威儀列太常。聖心何所寄，惟德在無忘。
尋易尊師不遇
作者：陳嶰（唐）

爛熳紅霞光照衣，苔封白石路微微。華陽洞裡何人在，落盡松花不見歸。
早過梨嶺，喜雪書情呈崔判官
作者：張起（唐）

度嶺逢朝雪，行看馬跡深。輕標南國瑞，寒慰北人心。皎潔停丹嶂，飄颻映綠林。共君歌樂土，無作白頭吟。
春情
作者：張起（唐）

畫閣餘寒在，新年舊燕歸。梅花猶帶雪，未得試春衣。
贈竇蔡二記室入蜀
作者：陳政（唐）

崑山積良寶，大廈構眾材。馬卿委官去，鄒子背淮來。風流信多美，朝夕豫平臺。逸翮獨不群，清才複遒上。六輔昔推名，二江今振響。英華雖外發，磨琢終內朗。四海奮羽儀，清風久播馳。沈鬱林難廁，青山翻易阻。回首望煙霞，誰知慕儔侶。飄然不繫舟，為情自可求。若奉西園夜，浩想北園愁。無因逐萍藻，從爾泛清流。
採菊
作者：李建業（唐）

簇簇竟相鮮，一枝開幾番。味甘資麴糵，香好勝蘭蓀。古道風搖遠，荒籬露壓繁。盈筐時採得，服餌近知門。
水精環
作者：羅維（唐）

王室符長慶，環中得水精。任圓循不極，見素質仍貞。信是天然瑞，非因樸斫成。無瑕勝玉美，至潔過冰清。未肯齊瑉價，寧同雜佩聲。能銜任黃雀，亦欲應時明。
看牡丹
作者：殷益（唐）

擁毳對芳叢，由來趣不同。發從今日白，花是去年紅。豔色隨朝露，馨香逐晚風。何須待零落，然後始知空。
賦得垣衣
作者：李得（唐）

漠漠複霏霏，為君垣上衣。昭陽輦下草，應笑此生非。掩藹青春去，蒼茫白露稀。猶勝萍逐水，流浪不相依。
冬晚對雪憶胡處士
作者：王邵（唐）

寒更傳唱晚，清鏡覽衰顏。隔牖風驚竹，開簾雪滿山。灑空深巷靜，積素廣庭閑。借問袁安舍，翛然尚閉關。
池上
作者：曹修古（唐）

荷葉罩芙蓉，圓青映嫩紅。佳人南陌上，翠蓋立春風。
對趙穎歌
作者：朱子真（唐）

人間幾日變桑田，誰識神仙洞裡天。短促雖知有殊異，且須歡醉在生前。
賦百舌鳥
作者：嚴郭（唐）

此禽輕巧少同倫，我聽長疑舌滿身。星未沒河先報曉，莫倚清風更多事，玉樓還有晏眠人。
孤雁
作者：張子明（唐）

隻影翩翩下碧湘，傍池鴛鷺宿銀塘。雖逢夜雨迷深浦，江南塞北俱關念，兩地飛歸是故鄉。
水殿拋球曲二首
作者：李謹言（唐）

侍宴黃昏曉未休，玉階夜色月如流。朝來自覺承恩最，笑倩傍人認繡球。堪恨隋家幾帝王，舞裀揉盡繡鴛鴦。如今重到拋球處，不是金爐舊日香。
銅雀妓
作者：吳燭（唐）

秋色西陵滿綠蕪，繁弦急管強歡娛。長舒羅袖不成舞，卻向風前承淚珠。
戲示諸妓
作者：張保嗣（唐）

綠羅裙上標三棒，紅粉腮邊淚兩行。抄手向前諮大使，這回不敢惱兒郎。
末秋到家
作者：潘圖（唐）

歸來無所利，骨肉亦不喜。黃犬卻有情，當門臥搖尾。
送人往宣城
作者：潘佐（唐）

江畔送行人，千山生暮氛。謝安團扇上，為畫敬亭雲。
洛陽河亭奉酬留守郡公追送
作者：李逸（唐）

離亭餞落暉，臘酒減征衣。歲晚煙霞重，川寒雲樹微。戎裝千里至，舊路十年歸。還似汀洲雁，相逢又背飛。
送道士曾昭瑩
作者：沈麟（唐）

南北東西事，人間會也無。昔曾棲玉笥，今也返玄都。雪片隨天闊，泉聲落石孤。丹霄人有約，去採石菖蒲。
贈別徐侃
作者：安鳳（唐）

一自離鄉國，十年在鹹秦。泣盡卞和血，不逢一故人。今日舊友別，羞此漂泊身。離情吟詩處，麻衣掩淚頻。淚別各分袂，且及來年春。
顧城
作者：李倫（唐）

世久荒墟在，白雲幾代耕。市廛新草綠，裡社故煙輕。不謹罹天討，來蘇豈忿兵。誰雲殷鑒遠，今古在人程。
金錢花
作者：盧子發（唐）

輪廓休誇四字書，紅窠寫出對庭除。時時買得佳人笑，本色金錢卻不如。
故白巖禪師院
作者：王夢周（唐）

能師還世名還在，空閉禪堂滿院苔。花樹不隨人寂寞，數株猶自出牆來。
題九天使者廟
作者：孫鹹（唐）

獨入玄宮禮至真，焚香不為賤貧身。秦淮兩岸沙埋骨，九江太守勤王事，好放天兵渡要津。
房公舊竹亭聞琴
作者：李澣（唐）

石室寒飆警，孫枝雅器裁。坐來山水操，弦斷吊塵埃。
清溪館作
作者：錢戭（唐）

指途清溪裡，左右唯深林。雲蔽望鄉處，雨愁為客心。遇人多物役，聽鳥時幽音。何必滄浪水，庶茲浣塵襟。
晚春宴
作者：韋道遜（唐）

日斜賓館晚，春輕麥候初。簷暄巢幕燕，池躍戲蓮魚。石聲隨流響，桐影傍巖疏。誰能千裡外，獨寄八行書。
長沙六快詩
作者：王揆（唐）

湖外風物奇，長沙信難續。衡峰排古青，湘水湛寒綠。舟楫通大江，車輪會平陸。昔賢官是邦，仁澤流豐沃。今賢官是邦，刳啖人脂肉。懷昔甘棠花，傷今猛虎毒。然此一郡內，所樂人才六。漕與二憲僚，守連兩通屬。高堂日暮會，深夜繼以燭。幃幕皆綺紈，器皿盡金玉。歌喉若珠累，舞腰如素束。千態與萬狀，六人歡不足。因成快活詩，薦之堯舜目。
廣州王園寺伏日即事寄北中親友
作者：王言史（唐）

南越逢初伏，東林度一朝。曲池煎畏景，高閣絕微飆。竹簟移先灑，蒲葵破複搖。地偏毛瘴近，山毒火威饒。裛汗絺如濯，親床枕並燒。墮枝傷翠羽，萎葉惜紅蕉。且困流金熾，難成獨酌謠。望霖窺潤礎，思吹候纖條。旅恨生烏滸，鄉心繫浴橋。誰憐在炎客，一夕壯容銷。
奉和禦制平胡
作者：韓休（唐）

南牧正紛紛，長河起塞氛。玉符徵選士，金鉞拜將軍。疊鼓搖邊吹，連旌暗朔雲。祅星乘夜落，害氣入朝分。始見幽烽警，俄看烈火焚。功成奏凱樂，戰罷策歸勳。盛德陳清廟，神謨屬大君。叨榮逢偃羽，率舞詠時文。
奉和聖制送張說巡邊
作者：韓休（唐）

一德光臺象，三軍掌夏卿。來威申廟略，出總葉師貞。受鉞辭金殿，憑軒去鼎城。曙光搖組甲，疏吹繞雲旌。左律方先凱，中鼙即訓兵。定功彰武事，陳頌紀天聲。祖宴初留賞，宸章更寵行。車徒零雨送，林野夕陰生。路極河流遠，川長朔氣平。東轅遲返旆，歸奏謁承明。
祭汾陰樂章
作者：韓休（唐）

於穆浚哲，維清緝熙。肅事昭配，永言孝思。滌濯靜嘉，馨香在茲。神之聽之，用受福釐。
徵君宅
作者：許景先（唐）

徵君昔嘉遁，抗跡遺俗塵。了心悟有物，乘化遊無垠。道喪曆千載，複存潁陽真。上虞佳山水，晚歲耽隱淪。內史既解綬，支公亦相親。儒道匪遠理，意勝聊自欣。洄沿南溪夕，流浪東山春。石壁踐丹景，金潭冒綠蘋。探煉備海嶠，賞心寓情人。奈何靈仙骨，鍬翮瑤池津。寥寥虛白宇，夙創招提因。家風緬多尚，玄德謝無鄰。謬陪金門彥，矯跡侍紫宸。皇恩竟已矣，遺烈庶不泯。
折柳篇
作者：許景先（唐）

春色東來度渭橋，青門垂柳百千條。長楊西連建章路，春樓初日照南隅，柔條垂綠掃金鋪。寶釵新梳倭墮髻，芳樹朝催玉管新，春風夜染羅衣薄。城頭楊柳已如絲，
奉和禦制春臺望
作者：許景先（唐）

睿德在青陽，高居視中縣。秦城連鳳闕，漢寢疏龍殿。文物照光輝，郊畿鬱蔥蒨。千門望成錦，八水明如練。複道曉光披，宸遊出禁移。瑞氣朝浮五雲閣，秦漢生人凋力役，阿房甘泉構雲碧。汾祠雍畤望通天，明主卑宮誡前失，輔德欽賢政惟一。昆蟲不夭在春搜，豫奉北辰齊七政，長歌東武抃千春。
陽春怨
作者：許景先（唐）

紅樹曉鶯啼，春風暖翠閨。雕籠燻繡被，珠履踏金堤。芍藥花初吐，菖蒲葉正齊。槁砧當此日，行役向遼西。
奉和聖制送張尚書巡邊
作者：許景先（唐）

文武承邦式，風雲感國禎。王師親賦政，廟略久論兵。漢主知三傑，周官統六卿。四方分閫受，千里坐謀成。介冑辭前殿，壺觴宿左營。賞延頒賜重，宸贈出車榮。龍武三軍氣，魚鈴五校名。郊雲駐旌羽，邊吹引金鉦。訓旅方稱德，安人更克貞。佇看銘石罷，同聽凱歌聲。